b'\n_START_ARTICLE_\nAnthony Lopes\n_START_SECTION_\nSeurajoukkueura\n_START_PARAGRAPH_\nLopes on edustanut koko uransa Olympique Lyonnaisin eri joukkueita. H\xc3\xa4n pelasi seuran kakkosjoukkueessa vuodet 2008\xe2\x80\x932011. Ykk\xc3\xb6sjoukkueessa h\xc3\xa4n debytoi Ranskan cupin v\xc3\xa4lier\xc3\xa4ss\xc3\xa4 Gaz\xc3\xa9lec Ajacciota vastaan huhtikuussa 2012. Voittoisassa finaalissa h\xc3\xa4n ei pelannut. Eurooppa-liigassa h\xc3\xa4n pelasi ensimm\xc3\xa4isen ottelunsa Ironi Kiryat Shmonaa vastaan joulukuussa 2012. Ligue 1:ss\xc3\xa4 Lopes debytoi huhtikuussa 2013 AS Saint-\xc3\x89tienne\xc3\xa4 vastaan. Kaudella 2013\xe2\x80\x932014 Lopes otti ykk\xc3\xb6smaalivahdin paikan entiselt\xc3\xa4 ykk\xc3\xb6sveskarilta R\xc3\xa9my Vercoutrelta ja on ollut siit\xc3\xa4 asti Lyonin ykk\xc3\xb6smaalivahti.\n_START_SECTION_\nMaajoukkueura\n_START_PARAGRAPH_\nLopes on edustanut monia Portugalin eri ik\xc3\xa4luokkien maajoukkueita. Vaikka h\xc3\xa4n on syntynyt ja el\xc3\xa4nyt koko ik\xc3\xa4ns\xc3\xa4 Ranskassa, h\xc3\xa4n halusi silti edustaa Portugalin jalkapallomaajoukkuetta, jonka mukaan h\xc3\xa4net on jo kutsuttu muutaman kerran. Debyytins\xc3\xa4 Portugalin maajoukkueessa Lopes teki maaliskuussa 2015 yst\xc3\xa4vyysottelussa Kap Verde\xc3\xa4 vastaan. H\xc3\xa4n kuului Euroopan-mestaruuden voittaneeseen Portugalin joukkueeseen 2016, muttei kuitenkaan p\xc3\xa4\xc3\xa4ssyt pelaamaan turnauksessa. H\xc3\xa4n on toistaiseksi pelannut ainoastaan yst\xc3\xa4vyysotteluissa.'